కాగోడు తిమ్మప్ప

కాగోడు తిమ్మప్ప (జననం 1932 సెప్టెంబరు 10) కర్ణాటక రాష్ట్రానికి చెందిన రాజకీయ నాయకుడు. ఆయన ఐదుసార్లు శాసనసభ సభ్యుడిగా ఎన్నికై సిద్దరామయ్య మొదటి మంత్రివర్గంలో రెవెన్యూ & ముజ్రాయ్ శాఖల మంత్రిగా పనిచేశాడు. 

కాగోడు తిమ్మప్ప కువెంపు విశ్వవిద్యాలయం, కేలాడి శివప్ప నాయక వ్యవసాయ & ఉద్యాన శాస్త్రాల విశ్వవిద్యాలయం నుండి 2025 జనవరి 22న  గౌరవ డాక్టరేట్‌లను అందుకున్నాడు.

 రాజకీయ జీవితం 
కాగోడు తిమ్మప్ప 1961 నుండి తాలూక్ బోర్డు సభ్యుడిగా, ఆ తర్వాత 1967 నుండి 1974 వరకు తాలూక్ బోర్డు అధ్యక్షుడిగా పని చేశాడు. ఆయన 1980లో ఐదవ శాసనసభ, శాసన మండలి రెండింటిలోనూ సభ్యుడిగా ఉన్నాడు. ఆ తర్వాత శ్రీ గుండూరావు మంత్రివర్గంలో ఆహారం, అటవీ శాఖ మంత్రిగా పని చేసి ఆ తర్వాత అదే సంవత్సరంలో ప్రజా పనుల మంత్రిగా బాధ్యతలు చేపట్టాడు.

కాగోడు తిమ్మప్ప సాగర్ లోని సంజయ్ పాలిటెక్నిక్ వ్యవస్థాపక అధ్యక్షుడు, (2 సార్లు), జనతా ఎడ్యుకేషనల్ సొసైటీ వ్యవస్థాపక అధ్యక్షుడు, 9వ శాసనసభ సభ్యుడు, వీరేంద్ర పాటిల్, ఎస్. బంగారప్ప మంత్రివర్గాలలో కర్ణాటక హౌసింగ్ బోర్డు చైర్మన్, తరువాత వీరప్ప మొయిలీ మంత్రివర్గంలో సాంఘిక సంక్షేమ మంత్రిగా పని చేశాడు.

కాగోడు తిమ్మప్ప 10వ శాసనసభకు ఎన్నికై, ఆ తర్వాత 1999లో సాగర్ నియోజకవర్గం నుండి 11వ అసెంబ్లీకి తిరిగి ఎన్నికై 1999 అక్టోబర్ 17న ఎస్.ఏం. కృష్ణ మంత్రిమండలిలో సాంఘిక సంక్షేమం, ఉద్యానవన, కుటుంబ సంక్షేమం & ఆరోగ్యం, సమాచార మంత్రిగా నియమితులయ్యాడు. ఆయన 2011 జూలై 16న కర్ణాటక ప్రదేశ్ కాంగ్రెస్ కమిటీ ద్వారా కాంగ్రెస్ నడిగే జనర బలిగే (కాంగ్రెస్ ప్రజల వైపు పాదయాత్ర) కార్యక్రమానికి అధ్యక్షుడిగా నియమితులయ్యారు. ఆయన కర్ణాటక రాష్ట్రమంతటా పర్యటించి కార్యక్రమాన్ని విజయవంతం చేశాడు.

కాగోడు తిమ్మప్ప  సాగర్ నియోజకవర్గం నుండి 14వ శాసనసభకు ఎన్నికై 2013 మే 31న కర్ణాటక శాసనసభ స్పీకర్‌గా ఏకగ్రీవంగా ఎన్నికయ్యాడు. ఆయన మంత్రివర్గ పునర్వ్యవస్థీకరణ తర్వాత జూన్ 2016 నుండి మే 2018 వరకు ఆయన రెవెన్యూ శాఖ మంత్రిగా పని చేసి 2018 శాసనసభ ఎన్నికల్లో హర్తాళు హాలప్ప చేతిలో 8,093 ఓట్ల తేడాతో ఓడిపోయి రెండు నెలల తరువాత ఆయన క్రియాశీల రాజకీయాల నుండి రిటైర్మెంట్ ప్రకటించాడు.

ప్రస్తావనలు

మూలాలు

వర్గం:భారత జాతీయ కాంగ్రెస్ నాయకులు